**Az 5. sorszámú Állattenyésztő és állategészségügyi technikus megnevezésű szakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 621 01

1.2. Szakképesítés megnevezése: Állattenyésztő és állategészségügyi technikus

1. 3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: *-*

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák: -

2.2. Szakmai előképzettség: -

2.3. Előírt gyakorlat: -

2.4. Egészségügyi alkalmassági követelmények: szükségesek

2.5. Pályaalkalmassági követelmények: -

2.6. Elméleti képzési idő aránya: 40%

2.7. Gyakorlati képzési idő aránya: 60%

2.8. Szintvizsga: -

2.9. Az iskolai rendszerű képzésben az összefüggő szakmai gyakorlat időtartama:

5 évfolyamos képzés esetén a 10. évfolyamot követően 140 óra, a 11. évfolyamot követően 140 óra;

2 évfolyamos képzés esetén az első szakképzési évfolyamot követően 160 óra.

**3. PÁLYATÜKÖR**

3.1. A szakképesítéssel legjellemzőbben betölthető munkakörök, foglalkozások

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A szakképesítéssel betölthető munkakörök** |
| 3.1.2. | 3131 | Mezőgazdasági technikus | Élőállat minősítő (mezőgazdasági) |
| 3.1.3. | Háztáji mezőgazdasági technikus |
| 3.1.4. | Karantén felügyelő |
| 3.1.5. | Mezőgazdasági laboratóriumi technikus |
| 3.1.6. | Tenyészállatteljesítmény-vizsgáló |
| 3.1.7. | 3341 | Állatorvosi asszisztens | Állategészségőr |
| 3.1.8. | Állategészségügyi asszisztens |
| 3.1.9. | Állategészségügyi technikus |
| 3.1.10. | Állatklinikai asszisztens |
| 3.1.11. | Állatkórházi ápoló |
| 3.1.12. | Állatorvosi szaksegéd (felcser) |
| 3.1.13. | 6130 | Vegyes profilú gazdálkodó | Önálló gazda |
| 3.1.14. | Őstermelő |
| 3.1.15. | 6121 | Szarvasmarha-, ló-, sertés-, juhtartó és -tenyésztő | Juhtartó és -tenyésztő |
| 3.1.16. | Lótenyésztő |
| 3.1.17. | Nagyállattartó |
| 3.1.18. | Sertéstartó és -tenyésztő |
| 3.1.19. | Szarvasmarhatartó és -tenyésztő |
| 3.1.20. | Tehenész műszakvezető |
| 3.1.21. | 6122 | Baromfitartó és -tenyésztő | Baromfitartó és -tenyésztő |
| 3.1.22. | Keltetőgép-kezelő |
| 3.1.23. | Pulykatenyésztő |

3.2. A szakképesítés munkaterületének rövid leírása:

Az állattenyésztő és állategészségügyi technikus képes a termelési, üzemeltetési folyamatok előkészítésében és lebonyolításában önálló feladatok elvégzésére, középszintű vezetői, valamint magasabb igényű fizikai munkakörök ellátására. A piac igényeinek megfelelő minőségű, higiénikus, a környezet- és állatvédelmi előírások betartásával készült állati eredetű termékeket állít elő, menedzseli a termelést. A mezőgazdasági telepeken és családi gazdaságokban gazdasági állatok elhelyezésével, felnevelésével, hízlalásával, szaporításával foglalkozik. Gondoskodik az állatok elhelyezéséről, szervezi, elvégzi, illetve elvégezteti az állattenyésztési munkákat. Ellenőrzi, karbantartja, üzemelteti az állattenyésztés gépeit és az állattartó épületeket.

Állategészségügyi ismereteinek birtokában gondoskodik az állatok szakszerű, higiénikus elhelyezéséről, felismeri a beteg állatokat. Munkája során szoros kapcsolatot tart az állatorvossal. Segédkezik a betegvizsgálat, betegellátás, szűrővizsgálatok, kórboncolás, sebészeti, szaporodásbiológiai, járványvédelmi, élelmiszerhigiéniai és egyes hatósági feladatok végrehajtásában, valamint állatjóléti, állathigiéniai, prevenciós feladatokat lát el.

A szakképesítéssel rendelkező képes:

- piackutatáson alapulóan megtervezni, elindítani a vállalkozását,

- pénzügyi tervezés, hitel és pályázati források biztosítása útján működtetni vállalkozását,

- anyagbeszerzési, készletezési és értékesítési tevékenységet folytatni,

- beállítani, ellenőrizni, karbantartani és üzemeltetni az állattenyésztésben használt gépeket,

- működtetni az állategészségügyi intézményekben használt gépeket, készülékeket,

- a fontosabb gazdasági állatfajok tartási, tenyésztési feladatait elvégezni,

- termék előállítással kapcsolatos feladatokat végezni,

- az állatokat okszerűen, optimálisan takarmányozni,

- állatjóléti és állathigiéniai feladatokat ellátni,

- az állatorvos diagnosztikai, terápiás, prevenciós munkájában segédkezni, utasításait önállóan végrehajtani,

- élelmiszer-higiéniai részfeladatokat elvégezni,

- napi és időszakos ellenőrzéseket végezni,

- az állattenyésztés és állategészségügy munka-, tűz- és környezetvédelmi feladatait ellátni,

- az állattenyésztési és állategészségügyi munkák tervezését, szervezését elvégezni,

- mezőgazdasági támogatásokat igényelni, munkáját megfelelően adminisztrálni, kommunikálni,

- a termelési feladatokat ellátó személyeket, csoportokat irányítani.

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 621 03 | Állattartó szakmunkás | azonos ágazat |
| 3.3.4. | 34 814 01 | Családi gazdálkodó | azonos ágazat |
| 3.3.5. | 34 621 01 | Gazda | azonos ágazat |
| 3.3.6. | 34 624 01 | Halász, haltenyésztő | azonos ágazat |
| 3.3.7. | 34 621 02 | Lovász | azonos ágazat |
| 3.3.8. | 54 621 02 | Mezőgazdasági technikus | azonos ágazat |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 11498-12 | Foglalkoztatás I. (érettségire épülő képzések esetén) |
| 4.4. | 11499-12 | Foglalkoztatás II. |
| 4.5. | 11495-16 | Takarmányozástan és általános állattenyésztés |
| 4.6. | 10957-16 | Állattenyésztés és állategészségügy műszaki alapjai |
| 4.7. | 10958-12 | Állategészségtan |
| 4.8. | 10959-16 | Állattenyésztés |
| 4.9. | 10960-16 | Vállalkozási, kereskedelmi alapok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével***.***

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | A | B | C |
| 5.2.1. | **A szakképesítés szakmai követelménymoduljainak** | | |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | **-** | **-** | ***-*** |

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: **Állattenyésztési, takarmányozási, állategészségügyi és gazdasági számítási feladat**

A vizsgafeladat ismertetése:

**Felismerési feladat:**

- A takarmányok felismerése.

- A gyakoribb állatfajták, hibridek felismerése.

- Az állati szervezet anatómiai felépítésének (csontok, testtájak, szervek, szervrendszerek, készülékek) felismerése.

- Tojások felismerése.

- A fontosabb, gyakrabban használt gyógyszerek felismerése.

- Az állattenyésztés és állategészségügy eszközeinek, anyagainak, műszereinek felismerése.

**Állat-egészségügyi manuális feladat végrehajtása:**

- Optimális elhelyezés és mikroklíma kialakítása.

- Mintavételezés, kiegészítő vizsgálatok végzése, előkészítése, laboratóriumi vizsgálatok.

- Segédkezés, segítségnyújtás.

- Egyszerűbb kezelések, beavatkozások, életmentő beavatkozások, elsősegélynyújtás, állatápolás.

- Takarítás, fertőtlenítés, sterilezés.

- Az állatvédelmi és állatjóléti előírások betartásának ellenőrzése.

**Állattenyésztési, takarmányozási feladat végrehajtása:**

- A gazdasági állatok felnevelésével, takarmányozásával, elhelyezésével, gondozásával, nemesítésével, szaporításával, termelésével kapcsolatos feladat (a feladat jellegének megfelelő gépekkel, eszközökkel).

- Állattenyésztési és -tartási munkák szervezése.

- Állattenyésztő munkák adminisztrációja, szakmai szoftverek használata.

**Gazdasági számítási feladat:**

- Állattenyésztéssel kapcsolatos számítások végzése.

A vizsgafeladat időtartama: 120 perc

A vizsgafeladat értékelési súlyaránya: 60%

5.3.2. Központi írásbeli vizsgatevékenység

A vizsgafeladat megnevezése: **Központilag összeállított komplex írásbeli feladat megoldása**

A vizsgafeladat ismertetése:

Az írásbeli egy 40 pontos esszé kérdés és egy 60 pontos feladatlap megoldásából áll. Az írásbeli feladatban közel azonos arányban szerepel az állattenyésztési és az állategészségügyi szakterület.

Az esszé feladat két modul ismereteit tartalmazza:

- Állattenyésztés

- Állategészségtan

A feladatlap különböző típusú nyílt és zárt feladatokat tartalmaz és az alábbi modulok ismeretanyagát öleli fel:

- Takarmányozástan és általános állattenyésztés

- Állategészségtan

- Állattenyésztés

- Vállalkozási, kereskedelmi alapok

A vizsgafeladat időtartama: 120 perc

A vizsgafeladat értékelési súlyaránya: 20%

5.3.3. Szóbeli vizsgatevékenység

A vizsgafeladat megnevezése: **Állattenyésztési és állategészségügyi ismeretek**

A vizsgafeladat ismertetése:

A szóbeli vizsgatevékenység központilag összeállított vizsgakérdései a 4. Szakmai követelmények pontban szereplő szakmai követelménymodulok témakörei közül a „*Takarmányozástan* *és általános állattenyésztés”,* az *„Állategészségtan”* és az *„Állattenyésztés”* szakmai követelménymodulok ismereteit tartalmazzák.

A vizsgafeladat időtartama: 60 perc (felkészülési idő 30 perc, válaszadási idő 30 perc)

A vizsgafeladat értékelési súlyaránya: 20%

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati vizsgatevékenység tételsorát az adott vizsgacsoportban vizsgázó jelöltek száma, a képző és vizsgáztató intézmény sajátosságai alapján úgy kell elkészíteni, hogy legalább 10 gyakorlati tételt tartalmazzon.

Minden tétel tartalmazzon felismerési, állategészségügyi manuális, állattenyésztési és takarmányozási, valamint gazdasági számítási feladatot is.

A vizsgára előkészített felismerendő dolgok száma tételenként minimum 20 db legyen.

A gyakorlati vizsgafeladat egyes részfeladatainak végrehajtási ideje:

- Felismerési feladat: 10 perc

- Állategészségügyi manuális feladat: 40 perc

- Állattenyésztési, takarmányozási feladat: 40 perc

- Gazdasági számítási feladat: 30 perc

A vizsgázó gyakorlati teljesítményének értékeléséhez 100 pontos értékelő lapot kell készíteni. Az egyes részfeladatokra adható maximális pontszám:

- Felismerési feladat: 10 pont

- Állategészségügyi manuális feladat: 40 pont

- Állattenyésztési, takarmányozási feladat: 40 pont

- Gazdasági számítási feladat: 10 pont

A vizsgázó az egyes részfeladatokban elért összesített pontszáma alapján egyetlen osztályzatot kap az alábbi átváltás szerint:

**-** 0-50 pont – elégtelen (1)

**-** 51-60 pont – elégséges (2)

**-** 61-70 pont – közepes (3)

**-** 71-80 pont – jó (4)

**-** 81 pont felett – jeles (5)

A szakképesítéssel kapcsolatos előírások a http://nive.hu/ weblapon érhetők el a Vizsgák menüpont alatt.

5.5. A szakmai vizsga értékelésének a szakmai vizsgaszabályzattól eltérő szempontjai: -

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Preparátumok, modellek, makettek, metszetek |
| 6.3. | Alapfelszereltségű természettudományos laboratórium, laboratóriumi eszközök, anyagok, vegyszerek tej- és laboratóriumi minták vizsgálatához |
| 6.4. | Mintavétel eszközei (takarmány, bélsár, vér, vizelet, bőrkaparék, citológiai, szövettani, bakteriológiai vizsgálathoz) |
| 6.5. | Boncoló helyiség, bonceszközök |
| 6.6. | Betegvizsgálat és betegkezelés eszközei |
| 6.7. | Tőgygyulladás-vizsgálat eszközei, anyagai |
| 6.8. | Mikroklíma-vizsgálat eszközei |
| 6.9. | Állatrögzítés eszközei |
| 6.10. | Sebkezelés eszközei, anyagai, sebészeti műszerek |
| 6.11. | Szülészeti és szaporodásbiológiai eszközök, a mesterséges termékenyítés eszközei, anyagai |
| 6.12. | Gépüzemeltetéshez szükséges szerszámok, eszközök, anyagok |
| 6.13. | Kézi és gépi anyagmozgatás eszközei, anyagai |
| 6.14. | Mérleg, hídmérleg |
| 6.15. | Szarvasmarha, ló, juh, sertés, baromfi istállója állatokkal és műszaki felszereléssel |
| 6.16. | Legelő, karám és berendezései |
| 6.17. | Tisztítás, fertőtlenítés, sterilezés eszközei, anyagai, felszerelései |
| 6.18. | Állatápolás, elletés, fiaztatás, egyedi megjelölés eszközei, anyagai |
| 6.19. | Fejés és tejkezelés gépei |
| 6.20. | Tojáskezelés eszközei, gépei, anyagai |
| 6.21. | Takarmányozás eszközei, gépei, anyagai |
| 6.22. | Takarmánytárolás eszközei, gépei, anyagai, helyszíne |
| 6.23. | Trágyakihordás eszközei |
| 6.24. | Trágyatároló tér |
| 6.25. | Tűzoltó anyagok, készülékek és eszközök |
| 6.26. | Egyéni védőeszközök, elsősegélynyújtó anyagok, eszközök |
| 6.27. | Irodahelyiség, irodai anyagok és eszközök (számítógép, nyomtató, fénymásoló, szkenner, telefon, fax stb.) |
| 6.28. | Internetelérés és szoftverek |
| 6.29. | Bizonylatok, gépkönyvek, nyilvántartások |
| 6.30. | Szakirodalom (könyvek, folyóiratok, prospektusok stb.) |

**7. EGYEBEK**